ODLOČBA KOMISIJE

z dne 2. oktobra 2007

o določitvi skupnega formata za predložitev podatkov in informacij v skladu z Uredbo (ES) št. 850/2004 Evropskega parlamenta in Sveta o obstojnih organskih onesnaževalih

(notificirano pod dokumentarno številko C(2007) 4409)

(2007/639/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 850/2004 Evropskega parlamenta in Sveta z dne 29. aprila 2004 o obstojnih organskih onesnaževalih in spremembi Direktive 79/117/EGS (1) ter zlasti člena 12(4) Uredbe,

ob upoštevanju naslednjega:

SPREJELA NASLEDNJO ODLOČBO:

Člen 1

Države članice posredujejo Komisiji podatke in informacije, ki se zahtevajo v skladu s členom 12(1), (2) in (3) Uredbe (ES) št. 850/2004, v formatu, določenem v Prilogi k tej odločbi.

Člen 2

Ta odločba je naslovljena na države članice.

(1) UL L 158, 30.4.2004, str. 7.

(2) UL 196, 16.8.1967, str. 1. Direktiva, kakor je bila nazadnje spremenjena z Direktivo 2006/121/ES Evropskega parlamenta in Sveta (UL L 396, 30.12.2006, str. 850).

PRILOGA

Format za predložitev podatkov in informacij v skladu s členom 12 Uredbe (ES) št. 850/2004 o obstojnih organskih onesnaževalih

A – Letno poročilo o nadzoru nad proizvodnjo in dajanjem v promet (člen 12(2))

Oddelek I: Splošne informacije

1. Država članica:

2. Ime in naziv kontaktne osebe:

3. Polno ime institucije:

4. Poštni naslov:

5. Številka telefona:

6. Številka telefaksa:

7. E-naslov:

8. Datum poročila (dd/mm/llll):

Oddelek II: Nadzor nad proizvodnjo in dajanjem v promet

1. Proizvodnja snovi iz Priloge I ali II k Uredbi (ES) št. 850/2004 (v nadaljevanju „Priloga I ali II“)

1.1 Leto poročila:

1.2 Ali se je katera koli od kemičnih snovi iz Priloge I ali II proizvajala v vaši državi članici v obdobju, ki ga zajema to poročilo? (da/ne)

1.2.1 Če je odgovor na vprašanje 1.2 „da“, navedite imena snovi, ki so bile proizvedene, in pripadajoče količine (v kg).

2. Dajanje v promet snovi iz Priloge I ali II

2.1 Leto poročila:

2.2 Ali je katera koli od kemičnih snovi iz Priloge I ali II bila dana v promet v vaši državi članici ali bila izvožena iz vaše države članice v obdobju, ki ga zajema to poročilo? (da/ne)

2.2.1 Če je odgovor na vprašanje 2.2 „da“, navedite imena snovi, ki so bile izvožene in/ali dane v promet, in pripadajoče količine (v kg). Pri izvozu ali uvozu navedite države izvoznice ali uvoznice.

B – Triletno poročilo o uporabi Uredbe (ES) št. 850/2004 (člen 12(1) in 12(3))

Oddelek I: Splošne informacije

1. Država članica:

2. Ime in naziv kontaktne osebe:

3. Polno ime institucije:

4. Poštni naslov:

5. Številka telefona:

6. Številka telefaksa:

7. E-naslov:

8. Datum poročila (dd/mm/llll):

Oddelek II: Zaloge

1. Ali so v vaši državi članici kakršne koli prijavljene zaloge katerih koli snovi iz Priloge I ali II, katerih uporaba je dovoljena? (da/ne)

1.1 Če je odgovor na vprašanje 1 „da“, navedite imena snovi. Za vsako od navedenih snovi navedite za vsako zalogo leto, v katerem je bila ugotovljena, njene značilnosti, njeno vsebnost (% ali mg/kg), njeno količino (kg), njeno lokacijo in ukrepe za upravljanje z zalogo.

2. Ali so v vaši državi članici kakršne koli prijavljene zaloge katerih koli snovi iz Priloge I ali II, katerih uporaba ni dovoljena? (da/ne)

2.1 Če je odgovor na vprašanje 2 „da“, navedite imena snovi. Za vsako od navedenih snovi navedite za vsako zalogo leto, v katerem je bila ugotovljena, njene značilnosti, njeno vsebnost (% ali mg/kg), njeno količino (kg), njeno lokacijo in ukrepe za upravljanje z zalogo.

Oddelek III: Zmanjšanje izpustov, minimiziranje in odprava izpustov

1. Ali je vaša država članica razvila akcijski načrt za snovi iz Priloge III k Uredbi (ES) št. 850/2004 (v nadaljevanju „Priloga III“)? (da/ne)

1.1 Če je odgovor na vprašanje 1 „ne“, navedite razloge.

1.2 Če je odgovor na vprašanje 1 „da“, navedite imena snovi, za katere imate podatke o njihovih izpustih. Za vsako navedeno snov navedite, za kateri del okolja (tj. zrak, voda, tla) imate podatke o izpustih. Za vsak navedeni del okolja navedite podatke o izpustih v g TEQ/leto (WHO-TEF (1) 2005) ali v kg/leto.

2. Ali je vaša država članica razvila ukrepe za ugotavljanje virov snovi iz Priloge III? (da/ne)

2.1 Če je odgovor na vprašanje 2 „da“, opišite razvite ukrepe.

3. Ali je vaša država članica razvila ukrepe za opredelitev virov snovi iz Priloge III? (da/ne)

3.1 Če je odgovor na vprašanje 3 „da“, opišite razvite ukrepe.

4. Ali je vaša država članica razvila ukrepe za minimiziranje virov snovi iz Priloge III? (da/ne)

4.1 Če je odgovor na vprašanje 4 „da“, opišite razvite ukrepe.

Oddelek IV: Izvedbeni načrti

1. Ali je vaša država članica razvila nacionalni izvedbeni načrt v skladu s členom 7 Stockholmske konvencije o obstojnih organskih onesnaževalih? (da/ne)

1.1 Če je odgovor na vprašanje 1 „ne“, navedite razloge.

1.2 Če je odgovor na vprašanje 1 „da“, navedite datume, ko je bil ta posredovan sekretariatu Stockholmske konvencije, Komisiji in drugim državam članicam.

1.2.1 Ali ste javnosti dovolj zgodaj in učinkovito omogočili, da sodeluje pri razvoju nacionalnega izvedbenega načrta? (da/ne)

1.2.1.1 Če je odgovor na vprašanje 1.2.1 „ne“, navedite razloge.

1.2.1.2 Če je odgovor na vprašanje 1.2.1 „da“, na kratko opišite način.

Oddelek V: Spremljanje in nadzor stanja

1. Ali je vaša država članica vzpostavila program za spremljanje in nadzor prisotnosti dioksinov, furanov in PCB v okolju? (da/ne)

1.1 Če je odgovor na vprašanje 1 „ne“, navedite razloge.

1.2 Če je odgovor na vprašanje 1 „da“, navedite imena snovi, za katere imate podatke o spremljanju in nadzoru. Za vsako navedeno snov in vsak program spremljanja in nadzora navedite obdobje in cilje programa za spremljanje in nadzor, vrsto vzorčevalnih mest (npr. vroče točke, nesreče, vrednost ozadja), geografski položaj, uporabljeno analitsko metodo, del okolja, kjer je bila snov vzorčena, ugotovljene vrednosti (povprečna, srednja, največja, najnižja, število vzorcev) in kako priti do teh podatkov.

Oddelek VI: Izmenjava informacij

1. Ali je vaša država članica vzpostavila mehanizem za izmenjavo informacij? (da/ne)

1.1 Če je odgovor na vprašanje 1 „ne“, navedite razloge.

1.2 Če je odgovor na vprašanje 1 „da“ in če mehanizem za izmenjavo informacij ni sestavni del vašega nacionalnega izvedbenega načrta, ga opišite.

2. Ali je vaša država članica že sprejela kakršne koli ukrepe za spodbujanje in krepitev programov ozaveščanja o obstojnih organskih onesnaževalih? (da/ne)

2.1 Če je odgovor na vprašanje 2 „ne“, navedite razloge.

2.2 Če je odgovor na vprašanje 2 „da“, opišite sprejete ukrepe.

3. Ali je vaša država članica že sprejela kakršne koli ukrepe za spodbujanje in krepitev zagotavljanja informacij za javnost o obstojnih organskih onesnaževalih?

3.1 Če je odgovor na vprašanje 3 „ne“, navedite razloge.

3.2 Če je odgovor na vprašanje 3 „da“, opišite sprejete ukrepe.

4. Ali je vaša država članica že sprejela kakršne koli ukrepe za spodbujanje in krepitev usposabljanja delavcev, znanstvenikov, vzgojiteljev ter tehničnega in vodilnega osebja o obstojnih organskih onesnaževalih? (da/ne)

4.1 Če je odgovor na vprašanje 4 „ne“, navedite razloge.

4.2 Če je odgovor na vprašanje 4 „da“, opišite sprejete ukrepe.

Oddelek VII: Tehnična pomoč

1. Ali je vaša država članica zagotovila drugim državam tehnično in finančno pomoč za razvoj in krepitev njihove sposobnosti za polno izpolnjevanje njihovih obveznosti glede obstojnih organskih onesnaževal po Stockholmski konvenciji? (da/ne)

1.1 Če je odgovor na vprašanje 1 „ne“, navedite razloge.

1.2 Če je odgovor na vprašanje 1 „da“, navedite države in vrsto pomoči.

Oddelek VIII: Kazni

1. Kazni

1.1 Kako vaša država članica določa predpise o kaznih, ki se uporabljajo za kršitve določb Uredbe (ES) št. 850/2004?

1.2 Kateri ukrepi so bili sprejeti, da se zagotovi izvajanje predpisov o kaznih?

2. Postopek za ugotavljanje kršitev

2.1 Ali je vaša država članica sprožila postopek za ugotavljanje kršitev v zvezi s kršitvijo določb Uredbe (ES) št. 850/2004? (da/ne)

2.2 Če je odgovor na vprašanje 2.1 „da“, navedite člen Uredbe, ki je bil kršen, na kratko opišite kršitev in navedite kazen, določeno za kršitelja.

(1) Faktorji toksične ekvivalence Svetovne zdravstvene organizacije za poliklorirane dibenzo-p-dioksine in dibenzofurane ter koplanarne poliklorirane bifenile.